cyanic-selkie/wikianc huggingface dataset:
Նիկարագուա (լիճ)
Նիկարագուա (Lago de Nicaragua, Lago Cocibolca, Mar Dulce, Gran Lago, Gran Lago Dulce, կամ Lago de Granada), տեկտոնական ծագման խոշոր քաղցրահամ լիճ Նիկարագուայում։ Լճի մակերեսը 8157 կմ² է, որի շնորհիվ ամենամեծ քաղցրահամ լիճն է Լատինական Ամերիկայի տարածքում և երկրորդը բոլոր լատինաամերիկյան լճերի շարքում (Մարակաիբոյից հետո)։ Ըստ տարբեր աղբյուրների՝ այն զբաղեցնում է 19-րդ կամ 20-րդ հորիզոնականը աշխարհի ամենամեծ լճերի ցուցակում։ Տիպիտապա գետով կապվում է Մանագուա լճի հետ։ Բարձրությունը ծովի մակարդակից 32 մ է, երկարությունը` 177 կմ։ Առավելագույն խորությունը մինչև 70 մ է , միջինը` 13 մ։ Ծավալը 108 կմ³ է, ջրհավաք ավազանը` 23 844 կմ²։
Լճի էկոլոգիան
Նիկարագուան աշխարհում միակ քաղցրահամ լիճն է, որտեղ շնաձկներ են ապրում։ Այս փաստը հաշվի առնելով և Խաղաղ օվկիանոսից փոքր հեռավորության պատճառով գիտնականները կարծում են, որ նախկինում լճի տարածքը ծովածոց է եղել։ Ժամանակի ընթացքում փակվել է դեպի ծով ելքը և դարձել լիճ, որում մինչև հիմա շնաձկներ են ապրում ։
Ենթադրվում էր, որ լճում գտնվող շնաձկներն ի սկզբանե պատկանում են Նիկարագուա լճի շնաձկան  (Carcharhinus nicaraguensis) էնդեմիկ տեսակին։ Այնուամենայնիվ, 1961 թվականին իրականացվեց լճի և ծովային շնաձկների նմուշների համեմատական վերլուծություն, և արդյունքում լճի բնակչությունը ճանաչվեց Բութ շնաձկան հոմանիշ ։ Դրանից հետո պարզվեց, որ Ցուլ շնաձկները սաղմոնի պես կարողանում են ցատկել ջրից՝ հաղթահարելով արագահոս Սան Խուան գետի հոսանքը, որը լիճը կապում է Կարիբյան ծովին ։ Լճում նշված շնաձկները լողում են բաց ծովում և հակառակը։ Շնաձկներին ծովից լիճ անցում կատարելու համար անհրաժեշտ է 7-ից 11 օր։
Լիճն ունի կղզիախմբեր, ինչպիսիք են Օմետեպեն և Սոլենտինամը։
Նավարկելի ջրանցք
Նիկարագուան նավարկելի Սան-Խուան գետով կապված է Կարիբյան ծովի հետ, որը լճափնյա Գրանադա քաղաքը վերածում է ատլանտյան նավահանգստի, չնայած այն մոտ է նաև Խաղաղ օվկիանոսին։ Ժամամանակին լճի վրա եղել են ծովահենության դեպքեր։
Նախքան Պանամայի ջրանցքի կառուցումը, մի օվկիանոսից մյուսը անցնելու համար լճի մյուս կողմում նախատեսվում էր կառուցել Նիկարագուայի ջրանցք։
Պանամայի ջրանցքի շինարարության ավարտից հետո Նիկարագուայի նախագծերը դարձան ավելի քիչ արդիական, բայց ժամանակ առ ժամանակ հայտնվում էր նոր շինարարության գաղափարը, օրինակ, Ռուսաստանի և Նիկարագուայի նախագահների 2008 թվականին Դեկտեմբերի 18-ին կայացած հանդիպմանը ։
Ծանոթագրություններ
Կատեգորիա:Լճեր այբբենական կարգով Կատեգորիա:Լճեր ըստ երկրի Կատեգորիա:Հյուսիսային Ամերիկայի լճեր
Կարլենե Չաչանի
Կարլենե Չաչանի (Կարլեն Արամի Չաչանյան, ), բանաստեղծ, պատմական գիտությունների դոկտոր, ՀԳՄ քրդական մասնաճյուղի ղեկավար։ ԽՍՀՄ գրողների միության անդամ 1964 թվականից։ ԽՄԿԿ անդամ 1952 թվականից։
Կենսագրություն
Կարլենե Չաչանին ծնվել է 1929 թվականի դեկտեմբերի 25-ին Ապարանի շրջանի Ավշեն գյուղում։ Ալագյազ գյուղի միջնակարգ դպրոցն ավարտելուց հետո 1948 թվականին նա ընդունվում է Երևանի Խ. Աբովյանի անվան մանկավարժական ինստիտուտի պատմության ֆակուլտետը։ Այն ավարտելուց հետո աշխատանքի է անցնում «Ռյա Թազա» թերթում՝ որպես մշակույթի և նամակների բաժնի վարիչ։ 1965 թվականին Կ. Չաչանին աշխատանքի է ընդունվում ՀԽՍՀ ԳԱ արևելագիտության ինստիտուտի քրդագիտության բաժնում՝ որպես կրտսեր գիտաշխատող ։
1969 թվականին պաշտպանել է թեկնածուական ատենախոսություն՝ «Հայ և քուրդ ժողովուրդների բարեկամությունը», իսկ 2004 թվականին դոկտորական ատենախոսություն՝ «Հայ մտավորականության ավանդը քրդական մշակույթի և պատմության ուսումնասիրության գործում (1850-1990 թվականներ)» թեմաներով ։
Գիտնականը զեկուցումներով հանդես է եկել արևելագիտական և հայագիտական միջազգային բազմաթիվ գիտաժողովներում ու կոնֆերանսներում։
Ստեղծագործությունները
Կարլենե Չաչանին երկար տարիներ ղեկավարել է ՀԳՄ քուրդ գրողների մասնաճյուղը։ Կարլենե Չաչանիի գրչին են պատկանում «Հերոս Ահմադը», «Վարդը», «Առյուծն ու աղավնին», «Սիրտն ու հայրենիքը» գրքերը ։
Աղբյուրներ
Կատեգորիա:Պատմաբաններ Կատեգորիա:Պատմական գիտությունների դոկտորներ Կատեգորիա:ԽՍՀՄ գրողների միության անդամներ Կատեգորիա:2012 մահեր Կատեգորիա:ԽՄԿԿ անդամներ Կատեգորիա:ՀՊՄՀ շրջանավարտներ Կատեգորիա:Քուրդ բանաստեղծներ
Վինոկուրնյա (գյուղ, Տուլչինի շրջան)
Վինոկուրնյա (Винокурня), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1962 թվականին։
2001 թվականի տվյալներով Վինոկուրնյա գյուղում բնակվում էր 187 մարդ։ Բնակավայրը զբաղեցնում է 0,451 կմ² տարածք։ Բնակչության խտությունը կազմում էր 414,63 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1962 թվականին հիմնադրված բնակավայրեր
Նիկիտա Մեդովիկով
Նիկիտա Պետրովիչ Մեդովիկով (Медовиков Никита Петрович, ), ռուս խորհրդային նկարիչ և մանկավարժ, Լենինգրադի նկարիչների միության անդամ ։
Կենսագրություն
Նիկիտա Մեդովիկովը ծնվել է 1918 թվականի ապրիլի 29-ին։ 1937 թվականին ընդունվել է Լենինգրադի գեղանկարչության, քանդակագործության և ճարտարապետության ինստիտուտի գեղանկարչական ֆակուլտետ։ Մասնակցել է Հայրենական մեծ պատերազմին։ Ծանր վիրավորվել է, կորցրել է ոտքը՝ ծնկահոդի կոտրվածք ստանալուց հետո։  Հետո ամբողջ կյանքը քայլել է պրոթեզով։ Զորացրվել է վիրավորվելու պատճառով ։
1950 թվականին ավարտել է ինստիտուտը Վիկտոր Օրեշնիկովի արվեստանոցում՝ ստանալով նկարչի որակավորում։ Դիպլոմային աշխատանքը եղել է «Նախիմովը Սինոպի ժամանակ» նկարը ։
Մասնակցել է ցուցահանդեսների 1950 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Նույն թվականին դարձել է Լենինգրադի նկարիչների միության անդամ։ Ստեղծել է ժանրային նկարներ, բնանկարներ, դիմանկարներ, զբաղվել է մոնումենտալ գեղանկարչությամբ։ Դասավանդել է Լենինգրադի գեղանկարչության, քանդակագործության և ճարտարապետության ինստիտուտի գեղանկարչության ամբիոնում, եղել է դոցենտ։ Նրա նկարներից են՝ ««На Белой» (1957), «Վելիկի Ուստյուգ։ Սպիտակ գիշեր», «Լադոգա։ Ծաղիկներով ափ», «Գորշ օր Լադոգայի ափին» (բոլորը՝ 1958), «Նևայի ափին», «Ծառուղի Նոր Գյուղում», «Ладожский фиорд. Пейзаж» (все 1960), «Юность», «Васильевский остров. Зима» (обе 1961), «Տոնյա», «Առավոտտ։ Սվիր գետ» (երկուսն էլ 1962), «Դիմա», «Լենինգրադ։ Աշուն», «Գետ Սուխոն» (բոլորը՝ 1964), «Яхтсмены» (1966), «Ամառ» (1968), «Ինքնադիմանկար», «Դեպի կյանք» (երկուսն էլ 1980)։
Մահացել է 1922 թվականի ապրիլի 19-ին Լենինգրադում՝ կյանքի 64-րդ տարում։
Նիկիտա Մեդովիկովի ստեղծագործությունները գտնվում են Ռուսաստանի, Ուկրաինայի, Ճապոնիայի, Գերմանիայի, Ֆրանսիայի թանգարաններում և մասնավոր հավաքածուներում։<!--
Ցուցահանդեսներ
-->
Աղբյուրներ
Կատեգորիա:Ռուս նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՍՀՄ նկարիչների միության անդամներ Կատեգորիա:Խորհրդային նկարիչներ Կատեգորիա:Կարմիր աստղի շքանշանի ասպետներ Կատեգորիա:Խորհրդային մանկավարժներ Կատեգորիա:Ռուս մանկավարժներ Կատեգորիա:Հայրենական մեծ պատերազմի մասնակիցներ
Դեկտեմբերի 28
Դեկտեմբերի 28, տարվա 362-րդ (նահանջ տարիներին՝ 363-րդ) օրն է։
Բոլշայա Զագվոզդկա
Բոլշայա Զագվոզդկա (Большая Загвоздка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 239 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1499 թվականին հիմնադրված բնակավայրեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Միջընդերքի իշեմիա
Միջընդերքի իշեմիա, վիճակ, երբ առաջանում է բարակ աղիքի վնասվածք՝ արյան մատակարարման անբավարարության հետևանքով ։ Այն կարող է առաջանալ հանկարծակի՝ միջընդերքի սուր իշեմիա, կամ աստիճանաբար՝ միջընդերքի քրոնիկական իշեմիա ։ Հիվանդության սուր տեսակը հաճախ դրսևորվում է հանկարծակի առաջացող որովայնային սուր ցավով և կապված է մահվան բարձր ռիսկի հետ ։ Քրոնիկական տեսակի դեպքում առաջանում են աստիճանաբար զարգացող որովայնի ցավ ուտելուց հետո, չմտադրված քաշի կորուստ, փսխում և վախ ուտելուց ։
Միջընդերքի իշեմիայի ռիսկի գործոններն են՝ նախասրտերի շողացում, սրտային անբավարարություն, քրոնիկական երիկամային անբավարարություն, թրոմբագոյացման վտանգի առկայություն, նախորդող սրտամկանի ինֆարկտ ։ Կան արյունամատակարարման վատացման չորս հիմնական մեխանիզմ՝ այլ տեղից առաջացած արյան մակարդուկը խցանում է զարկերակը, զարկերակում առաջանում է նոր արյան մակարդուկ, վերին միջընդերային զարկերակում առաջանում է արյան մակարդուկ, և զարգանում է անբավարար արյան հոսք ցածր զարկերակային ճնշման կամ զարկերակների սպազմի պատճառով ։ Քրոնիկական իշեմիան հանդիսանում է սուր իշեմիայի ռիսկի գործոն ։ Ախտորոշման ամենալավ մեթոդը անգիոգրաֆիան է, իսկ վերջինիս անհասանելիության դեպքում՝ համակարգչային շերտագրությունը (ՀՇ) ։
Սուր իշեմիայի բուժումը կարող է ներառել ստենտավորում կամ արյան մակարդուկի դեղորայքային լուծում՝ դեղորայքի ներմուծումով թրոմբի առաջացման վայրը՝ ինտերվենցիոն ռադիոլոգիայի օգնությամբ ։ Կարող է նաև կիրառվել բաց վիրահատություն՝ վերացնելու կամ շրջանցելու համար խցանումը, ինչի ժամանակ կարող է հարկավոր լինել հեռացնել աղիների մահացած հատվածները ։ Եթե բուժումը չի իրականացվում արագորեն, ապա ելքը լինում է ոչ բարենպաստ ։ Անգամ բուժման պարագայում հիվանդների մահացելիությունը կազմում է 70-90% ։ Քրոնիկական իշեմիայի դեպքում շրջանցող վիրահատությունը բուժման առաջին ընտրության մեթոդն է ։ Նրանք, ովքեր ունեն երակի թրոմբոզ, պետք է բուժվեն հակամակարդիչներով, օրինակ՝ հեպարին կամ վարֆարին, իսկ անարդյունավետության դեպքում կարելի է իրականացնել վիրահատություն ։
Զարգացած աշխարհում միջընդերքի սուր իշեմիան տարեկան ախտահարում է ամեն հարյուր հազար մարդուց հինգին ։ Միջընդերքի քրոնիկական իշեմիան ախտահարում է մոտավորապես 1-ին 100․000-ից ։ Հիվանդների մեծ մասը 60 տարեկանից մեծ են ։ Ցուցանիշները մոտավորապես հավասար են նույն տարիքի կանանց և տղամարդկանց մոտ ։ Միջընդերքի իշեմիան առաջին անգամ նկարագրվել է 1895 թվականին ։
Նշաններ և ախտանիշներ
Մինչդեռ ոչ միշտ հանդիպող և երբեմն էլ իրար համընկնող, այնուամենայնիվ, կա միջընդերքի իշեմիայի նկարագրված երեք պրոգրեսիվ շրջան ՝
Կլինիկական պատկեր
Միջընդերքի իշեմիայի ախտանիշները փոփոխական են և կարող են լինել սուր (հատկապես էմբոլիայի դեպքում), ենթասուր և քրոնիկական ։
Տարբեր պատճառներով առաջացած միջընդերային իշմեիայով 58 պացիենտներ պարունակող դեպքերի շարքի կլինիկական նշանների հետ կապված ուսումնասիրությունը առաջարկում է դեռևս հաստատված ամենազգայուն կլինիկական ցուցանիշները ։
Ախտորոշիչ ուղեցույցներ
Ադեկվատ քանակական հետազոտություններ բացակայության պատճառով, որոնք կօգնեին ախտորոշման մեջ, մշակվել են տարբեր ուղեցույցներ ախտորոշմանը օգնելու համար՝
Ախտորոշում
Դժվար է շուտ ախտորոշել միջընդերքի իշեմիան ։ Այն պետք է տարբերակել իշեմիկ կոլիտից, որը հաճախ վերանում է ինքն իրեն, ի տարբերություն կյանքին սպառնացող բարակ աղիքի միջընդերքի սուր իշեմիայի։
Արյան հետազոտություն
Տարբեր պատճառներով առաջացած միջընդերքի իշեմիա ունեցող 58 պացիենտների մոտ ՝
Շատ վաղ կամ շատ ծավալուն միջընդերային սուր իշեմիայի դեպքում կաթնաթթվի և լեյկոցիտների քանակի բարձրացում կարող է դեռ չլինել։ Ծավալուն միջընդերային իշեմիայի դեպքում աղիքը կարող է լինել իշեմիկ, բայց անջատված լինել արյան շրջանառությունից, ինչ հետևանքով իշեմիայի բիոպրոդուկտները կարող են դեռ չշրջանառել ։
Էնդոսկոպիա
Օգտագործվել են բազմաթիվ սարքավորումներ աղիքի թթվածնով մատակարարումը որոշելու համար։ Ամենահին սարքավորումները հիմնված են եղել տոնոմետրիայի վրա, և պահանջել են ժամանակ հավասարակշռելու և հաշվելու համար pHi-ը, որը կոպիտ համարժեքն է տեղային CO2-ի մակարդակի։ U.S. FDA-ի կողմից հաստատված (2004 թվականին) առաջին սարքավորումը օգտագործում էր տեսանելի լույս՝ գնահատելու համար մազանոթներում թթվածնի մակարդակը։ Այս սարքը օգտագործվել էր աորտայի անևրիզմայի վիրահատության ժամանակ, որի ընթացքում այն գրանցեց աղիքի թթվածնով հագեցվածության կտրուկ նվազում, ինչը թույլ տվեց միանգամից վերականգնել վնասվածքը։ Որոշ հետազոտություններում միջընդերային իշմեմիայի համար սպեցիֆիկությունը կազմում էր 83% և 90% և ավել սուր հաստ աղիքային իշեմիայի համար՝ 71%-92% զգայունությամբ։ Այս սարքը պետք է տեղադրվի էնդոսկոպի վրա  ։
Հասարակ ռենտգեն նկար
Հասարակ ռենտգեն նկարը սովորաբար նորմալ է և ցույց չի տալիս ոչ մի բնորոշ նշան ։
Համակարգչային շերտագրություն
ԲԱԽ-ի բացակայություն
ԲԱԽ-ի առկայություն
ՀՇ պատկերում երևացող վաղ նշաններն են՝
Էմբոլիկ, սուր միջընդերային իշեմիայի դեպքում ՀՇ անգիոգրաֆիան հանդիսանում է ախտորոշման և բուժման մեծ արժեք։ Այն կարող է հայտնաբերել էմբոլիան վերին միջընդերային զարկերակում, ինչպես նաև նրա առկայությունը կամ բացակայությունը հեռակա միջընդերային ճյուղերում ։
Ուշ ի հայտ եկող նշանները, որոնք մատնանշում են մահացած աղիքի առկայությունը հետևյալն են՝
Անգիոգրաֆիա
Քանի որ իշեմիայի պատճառը կարող է լինել միջընդերային անոթների էմբոլիկ կամ թրոմբոտիկ խցանումը կամ ոչ օկլյուզիվ իշեմիան, այս երկուսի միջև տարբերակման ամենալավ տարբերակը միջընդերային անգիոգրաֆիան է։ Չնայած այն ունի մեծ վտանգներ, անգիոգրաֆիան թույլ է տալիս անմիջապես ներարկել վազոդիլատատորներ ոչ օկլյուզիվ իշեմիայի դեպքում ։
Բուժում
Միջընդերային իշեմիայի բուժումը կախված է պատճառից, և կարող է լինել դեղորայքային և վիրահատական։ Սակայն, եթե աղիքը ենթարկվել է նեկրոզի, բուժման միակ տարբերակը հանդիսանում է մահացած հյուսվածքի վիրահատական հեռացումը։
Ոչ օկլյուզիվ միջընդերային իշեմիայի դեպքում, երբ չկա աղիքը սնուցող զարկերակի խցանում, բուժման նախապատվությունը տրվում է դեղորայքին։ Հիվանդները հիվանդանոցում ստանում են ներերակային հեղուկներ, իրականացվում են լաբորատոր հետազոտություններ և օպտիմիզացվում է նրանց սրտանոթային համակարգի գործունեությունը։ Աղիքի ծանրաբեռնվածությունը նվազեցնելու և պերֆուզիան լավացնելու համար համապատասխանաբար իրականացնում են նազոգաստրալ զոնդով դեկոմպրեսիա և հեպարինային հակամակարդում։
Վիրահատական ռևասկուլյարիզացիան հանդիսանում է առաջին ընտրության մեթոդ աղիքների արյան մատակարարումը խցանված միջընդերային իշեմիայի դեպքում, սակայն թրոմբոլիտիկ բուժումը և անոթային ինտերվենցիոն ռադիոլոգիական մոտեցումները ունեն աճող դեր ։
Եթե իշեմիան հասել է այն մակարդակի, որ ախտահարված աղիքների հատվածները գանգրենոզ են, ապա պետք է հեռացնել աղիքների մահացած մասերը։ Հաճախ, առաջին վիրահատության ժամանակ հեռացվում են ակնհայտ մահացած հատվածները, իսկ 2-րդ վիրահատական դիտման ժամանակ զննվում են եզրագծին գտնվող հատվածները, որոնք հնարավոր է փրկված լինեն ռևասկուլյարիզացիայից հետո ։
Կանխատեսում
Կանխատեսումը կախված է ախտորոշման արագությունից (12-24 ժամից պակաս և մինչև գանգրենայի ի հայտ գալը) և բուն պատճառից ՝
Արագ ախտորոշման և բուժման պարագայում միջընդերային սուր իշեմիան դարձելի է ։
Պատմություն
Միջընդերքի սուր իշեմիան առաջին անգամ նկարագրվել է 1895 թվականին, մինչդեռ քրոնիկականը առաջին անգամ նկարագրվել է 1940-ականներին ։ Քրոնիկական իշեմիան ի սկզբանե հայտնի էր որպես որովայնային անգինա ։
Մարսը գրոհում է
«Մարսը գրոհում է», (Mars Attacks!) ամերիկյան գիտաֆանտաստիկ ֆիլմ սև հումորի երանգներով և 1996 թվականի քաղաքական երգիծանք։ Ֆիլմի ռեժիսորն է Թիմ Բարթոնը։
Կարճ սյուժե
Մեր մոլորակը ենթարկվել է սարսափելի հարձակման։ Անհոգի և անզգացմունք մարսեցիները, այդ փոքրիկ և կանաչ արարածներն իրենց տիեզերանավերից իջնում են անապատի վրա, այնուհետև տարածվում տարբեր ուղղություններով։ Մայրաքաղաքային Վաշինգտոնը, Լաս-Վեգասը ցնցվում են ամեննահզոր պայթյուններից և անհաշվելի ավերածություններից։
ԱՄՆ-ի նախագահը հրամայում է զինված ուժերին հանգստանալ, սակայն երկու ղեկավարների՝ գեներալների կարծիքներն առանձնանում են։ «Ավերել և հետ ուղարկել նրանց Մարս», կարծում է գեներալ Դեքերը։ «Խաղաղություն կնքել», առարկում է գեներալ Քեյսին։
Հետագա գործողություններում ցույց է տրվում, թե ով է նրանցից իրավացի։
Արտաքին հղումներ
Կատեգորիա:1996 ֆիլմեր Կատեգորիա:Կատակերգություններ Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Թիմ Բարթոնի ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ֆիլմեր այլմոլորակայինների մասին Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր Փարիզի մասին Կատեգորիա:Ամերիկյան արկածային ֆիլմեր Կատեգորիա:Ամերիկյան կոմիքսների էկրանավորումներ Կատեգորիա:Ամերիկյան սարսափ ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան թրիլեր ֆիլմեր
Ռուսական գվարդիական հուշարձան (Սոֆիա)
Պատմություն
1877 թվականի դեկտեմբերի 21-ին 3-րդ գվարդիական հետևակային դիվիզիան հետապնդում էր Արաբակոնակից, Շանդորնիկից և Դաշքեսանից նահանջող թուրքերին։ Շարասյունը գլխավորում էին դիվիզիայի հրամանատար գեներալ-լեյտենանտ Կատալեյը և 1-ին բրիգադի հրամանատար գեներալ-մայոր Ֆիլոսոֆովը։ Միրկովո գյուղում՝ Պետրիչի կիրճի մուտքի մոտ, նահանջող թուրքական զորքերի համար կազմակերպվել էր լավ քողարկված դարանակալություն։ Ռուսական շարասյանը թույլ տալով մոտենալ՝ 700 քայլի վրա թուրքերը ուժեղ հրազենային կրակ բացեցին հիմնականում դիվիզիայի հրամանատարական շքախմբի ուղղությամբ։ Գեներալ Ֆիլոսոֆովը ծանր վիրավորվեց, իսկ Կատալեյը տեղում սպանվեց։ Վերցնելով զոհված հրամանատարի մարմինը և վիրավոր գեներալ Ֆիլոսոֆովին՝ շքախումբը ետ քաշվեց հետևակի մոտ, որը մարտական դիրքեր էր զբաղեցրել։ Վիրավոր Ֆիլոսոֆովը մահացավ նույն օրը՝ Օրհանում ։
Ռուսական գվարդիական հուշարձանը կառուցվել է 1885 թվականին՝ 3-րդ գվարդիական հետևակային դիվիզիայի զինծառայողների կամավոր հանգանակությունների հաշվին։ Սոֆիայում այն հայտնի էր որպես «Ռուս գեներալների հուշարձան»։ 1942 թվականին հուշարձանն ավերվել է ֆաշիստ-բուլղարացի սպայի հրամանով։ 1978 թվականին հուշարձանն ամբողջությամբ վերականգնվել է։
Արտաքին հղումներ
Կատեգորիա:Բուլղարիայի հուշարձաններ Կատեգորիա:1885 հիմնադրումներ
Էմլաին Կաբուա
Էմլաին Կաբուան Մարշալյան կղզիների առաջին տիկինն էր և Մարշալյան կղզիների առաջին նախագահի՝ Ամատա Կաբուայի կինը ։ Նա եղել է երկրի առաջին տիկինը 1979-ից մինչև 1996 թվականը։ Նա է Մարշալյան կղզիների այժմյան դրոշի հեղինակը ։
Ծանոթագրություններ
Կատեգորիա:Դրոշ ստեղծողներ
Իսաքյոյ
Իսաքյոյ, գյուղ Արևմտյան Հայաստանում, Խարբերդի վիլայեթի Արաբկիրի գավառակում ։ Գտնվում էր Արաբկիր քաղաքից 38 կմ հարավ-հարավ-արևմուտք, Եփրատ գետի աջ կողմում, գետից 9-10 կմ հեռու։
Բնակչություն
XX դարի սկզբին ուներ 300 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Վիսբադեն
Վիսբադենը Գերմանիայի խոշոր քաղաքներից է և Դաշնային Գերմանիայի Հեսսեն տարածաշրջանի մայրաքաղաքն է։ Այն պատմական առողջարանային քաղաք է, որը դարեր շարունակ իր տաք աղբյուրների շնորհիվ դեպի իրեն է կանչում աշխարհի տարբեր ծայրերում բնակվող հազարավոր մարդկանց։ Այսօր արդեն Վիսբադենը Ռեյն Մայն մեծ տարածաշրջանի մի մասն է կազմում։ Քաղաքը տեղակայված է Մայնի Ֆրանկֆուրտ օդանավակայանի ու բիզնես կենտրոնի հարևանությամբ (մոտավորապես 20 կմ)։ Շատ հաճախ Ֆրանկֆուրտում ցուցահանդեսներ կազմակերպելու ժամանակ գործարար մարդիկ ձգտում են գնալ այնտեղ, որպեսզի հանգստանան հիասքանչ քաղաքի ստվերում։ Վիսբադենը քույր քաղաք է Հայաստանի Ստեփանավան քաղաքի հետ։
Հղումներ
Կատեգորիա:Գերմանիայի քաղաքներ
Ստեփան Գաբրիելյան Խատիսյան
Ստեփան Գաբրիելյան Խատիսյան (ց) (ծննդ. անհայտ Տփղիս - մահվ. անհայտ Թիֆլիս), հայազգի պետական, հասարակական գործիչ, Թիֆլիսի քաղաքագլուխ ։
Ս. Խատիսյանի կենսագրական քիչ տվյալներ են հայտնի։ Սերում է Տփղիսի բնիկ հայկական տոհմական առաջին կարգի քաղաքացիության շնորհում ունեցող Խատիսյան (ց) գերդաստանից ։ 1820-ական թվականներից նպաստել է Թիֆլիսի հայկական Ներսիսյան դպրոցի կայացման գործին ։
Թիֆլիսի քաղաքագլխի պաշտոնը ստանձնել է 1843 թվականին՝ պաշտոնավարելով մինչև 1844 թվականը։ 1845 թվականին Ս.Խատիսյանը հիշվում է այն 9 անձանց թվում, ովքեր ստանձնել էին արքունի նորաստեղծ թատրոնի շինարարական աշխատանքների ղեկավարման գործը ։
Ամենայն հավանականությամբ թաղված է եղել Թբիլիսիի հայկական Խոջիվանքի գերեզմանատանը։ Հայտնի է, որ գերեզմանը ոչնչացվել է ։
Ծանոթագրություններ
Կատեգորիա:Թբիլիսիի հայազգի քաղաքապետներ Կատեգորիա:Թբիլիսի քաղաքում ծնվածներ Կատեգորիա:Թբիլիսի քաղաքում մահացածներ Կատեգորիա:Հայ պետական գործիչներ Կատեգորիա:Հայ հասարակական գործիչներ Կատեգորիա:Խոջիվանքի գերեզմանատանը թաղվածներ Կատեգորիա:Քաղաքական գործիչներ
Կրուտիցա (գյուղ, Ռոսլավլսկի շրջան)
Կրուտիցա (Крутица), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Ջիմի Հեսելդեն
Ջեյմս Ուիլյամ «Ջիմի» Հեսելդեն (անգլ.՝ Jimi Heselden, [), բրիտանացի գյուտարար և ձեռնարկատեր, «Hesco Bastion» ընկերության հիմնադիր։
Կենսագրություն
Ջիմի Հեսելդենը ծնվել և մեծացել է Մեծ Բրիտանիայի Լիդս քաղաքի մի աղքատ ընտանիքում ։ 15 տարեկան հասակում հարկադրաբար լքել է դպրոցը։ Դպրոցից դուրս գալուց հետո անցել է աշխատանքի որպես հանքափոր։ Աշխատել է Թեմփլ Նյուսամի և Լոֆթհաուսի հանքերում։ Աշխատանքից հեռացվել է 1985 թվականին ։ Հետո դարձել է «Hesco Bastion» ընկերության հիմնադիր։
Մահ
2010 թվականի սեպտեմբերի 26-ին ժամը 11:40-ի սահմաններում Ուեսթ Յորքշիրի ոստիկանական կենտրոն հաղորդագրություն է եկել, որ Վարֆ գետից վերև, բլրի ծայրից մի մարդ իրեն նետում է (բլրի բարձրությունը 24 մ) ։ Այդ մարդը Ջիմի Հեսելդենն էր։ Հոկտեմբերի 4-ին հետաքննությունից պարզ դարձավ, որ Ջիմի Հեսելդենը ստացել է կրծքավանդակի հատվածում հարվածներ՝ բլրից իրեն նետելու պատճառով ։ Մահանալուց հետո Ջիմիի կապիտալը գնահատվել է 340 մլն ֆունտ ստերլինգ ։
Ատտալյան դինաստիա
Ատտալյան դինաստիա, հելլենական դինաստիա, որը իշխել է Պերգամոն քաղաքում մ.թ.ա. 283 մինչև մ.թ.ա. 133։
Կատեգորիա:Պերգամոնի արքաներ Կատեգորիա:Արքայական ընտանիքներ Կատեգորիա:Ատտալյան դինաստիա Կատեգորիա:Պերգամոնի թագավորություն Կատեգորիա:Փոքր Ասիա
Սուրբ Ամենափրկիչ եկեղեցի (Նոր Հաճըն)
Սուրբ Ամենափրկիչ եկեղեցի, Հայ Առաքելական եկեղեցի Հայաստանի Հանրապետության Կոտայքի մարզի Նոր Հաճըն քաղաքում։
Պատմություն
Սուրբ Ամենափրկիչ եկեղեցու օծման արարողությունը տեղի է ունեցել 2015 թվականին՝ հանդիսապետությամբ Ն.Ս.Օ.Տ.Տ. Գարեգին Բ Ծայրագույն Պատրիարք և Ամենայն Հայոց Կաթողիկոսի։ Եկեղեցու հիմնարկեքը կատարվել է 2011 թվականին։ Եկեղեցին կառուցվել է Գագիկ Ծառուկյանի բարերարությամբ։ Եկեղեցու ճարտարապետն է ՀՀ վաստակավոր ճարտարապետ Արտակ Ղուլյանը ։
Ծանոթագրություններ
ա Կատեգորիա:Կոտայքի թեմի վանքեր և եկեղեցիներ
Ֆարմվիլ (Վիրջինիա)
Ֆարմվիլ (Farmville), քաղաքատիպ ավան ԱՄՆ Վիրջինիա նահանգի Փրինս Էդվարդ և Քամբերլենդ շրջաններում։ Ըստ 2010 թվականին կատարած մարդահամարի տվյալների՝ բնակչությունը կազմում է 8216 մարդ ։ Հանդիսանում է Փրինս Էդվարդ շրջանի վարչակենտրոնը։
Բնակավայրով է անցնում Ապոմատոքս գետը։ Գործում է ավելի քան 48 կիլոմետրանոց «Հայ բրիդջ» երկաթգծային պարկը։ Քաղաքում է գտնվում Լոնգվուդի համալսարանը, ինչպես նաև մոտակայքում տեղակայված է Համբեդ-Սիդնիի քոլեջը։
Գոպտովկա (գյուղ, Դերգաչևի շրջան)
2001 թվականի տվյալներով Գոպտովկա գյուղում բնակվում էր 999 մարդ։ Բնակավայրը զբաղեցնում է 1273 կմ² տարածք։ Բնակչության խտությունը կազմում էր 784,76 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դերգաչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Լանգյո (կանտոն)
Լանգյո (Langueux), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 22491 մարդ էր։ Կանտոնի համարը 2249 է։ Կանտոնում կա 4 կոմունա։
Արտաքին հղումներ
Կատեգորիա:Ֆրանսիայի կանտոններ
Վարդակակաչ խճճված
Վարդակակաչ խճճված, շուշանազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Նկարագրություն
20-30 սմ բարձրությամբ, լայն ձվաձև մինչև 30 մմ լայնությամբ սոխուկով և կաշենման մազոտ թեփուկներով գեղազարդային ծաղկաբույս է։ 5-7 սմ տրամագծով գավթանման ծաղիկը լինում է ֆուքսինի վարդագույն, լիմոնի դեղին կամ հազվադեպ` կարմիր։ Պտուղը ունի 4-6 սմ երկարություն և 2 սմ լայնություն ։
Էկոլոգիա
Աճում է ծովի մակարդակից 1800-2700 մ բարձրությունների վրա, միջին լեռնային գոտուց մինչև ենթալպյան գոտի, բացատներում, ժայռոտ տեղերում, կաղնու-բոխու անտառում և ենթալպյան մարգագետիններում։ Ծաղկում է ապրիլ-մայիսին, պտղաբերում` մայիս-հուլիս ամիսներին։ Բնության մեջ հանդիպում են երեք ձևեր. լիմոնի դեղին ծաղիկներով, ֆուքսինի վարդագույն` նուրբ լիմոնի բուրմունքով և կարմիր` առանց հոտի ։
Պահպանություն
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր  որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիայի հավելվածներում։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Շուշանազգիներ Կատեգորիա:ՀՀ Կարմիր գրքում գրանցված բույսեր
Կոնովալովո (գյուղ, Բուրինի շրջան)
Կոնովալովո (Коновалове), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Կոնովալովո գյուղում բնակվում էր 96 մարդ։
Արտաքին հղումներ
Կատեգորիա:Ուկրաինայի Սումիի մարզի Բուրինի շրջանի բնակավայրեր Կատեգորիա:Ուկրաինայի գյուղեր
Աստղացուցարան
Պլանետարիում կամ աստղացուցարան, անզեն աչքով տեսանելի երկնային մարմիններն ու երևույթներն արհեստականորեն ցուցադրելու սարք։
Տեղադրվում է սպիտակ պաստառով պատված գմբեթ ունեցող կլոր, մեծ դահլիճի կենտրոնում։ Ցուցադրվում են երկնակամարի օրական պտույտը, Արեգակի, Լուսնի և մոլորակների շարժումները, աստղերը, համաստեղությունները, ասուպների հոսքը, գիսավորները, արևածագն ու մայրամուտը, խավարումները։
Իրականում օրեր և տարիներ տևող շարժումներն ու երևույթները ցուցադրվում են մի քանի րոպեի ընթացքում։
Պլանետարիում է կոչվում նաև գիտալուսավորական այն հիմնարկաթյունը, որտեղ ցուցադրումներով ուղեկցվող հանրամատչելի զեկուցումներ են կարդացվում աստղագիտության, տիեզերագնացության վերաբերյալ։
Առաջին պլանետարիումը կառուցվել է Մյունխենում 1925։ 1952 թվականին պլանետարիում է բացվել նաև Երևանում։
Կառուցվածքը
Պլանետարիում սարքը նման է երկու գնդեր ունեցող հսկա մարզաքարի (կցագնդի) ։ Յուրաքանչյուր գնդի կենտրոնում վառվում է չափազանց վառ մի լամպ։ Դրսից դրանքտեսանելի չեն, երևում են միայն ապակիներ, որոնք տասնվեց պրոյեկցիոն լապտերների օբյեկտիվներ են:Այդ օբյեկտիվներիտակ ամրացված են հարյուրից ավելի անցք ունեցող մետաղաթիթեղներ։ Որքն մեծ է անցքը, այնքան խոշոր ու վառ է ստացվում քաթանե գմբեթի` պլանետարիումի «երկնքի» վրա պատկերվող աստղը։
Սարքի գնդերից մեկը պատկերում է հյուսիսային կիսագնդի երկնքի համաստեղությունները, մյուսը` հարավային կիսագնդի համաստեղությունները։ Հատուկ էլեկտրաշարժիչը պտտում է սարքը, խոշոր գնդերը դանդաղորեն պտտվում են ու ցուցադրում աստղերի օրական շարժումը։ Սարքի մեծ կիսագնդերի միջև տեղակայված առանձին պրոյեկցիոն լապտերները ցույց են տալիս Արեգակի, Լուսնի և մոլորակների շարժումը։ Այդ լապտերներից յուրաքանչյուրն ունի իր էլեկտրաշարժիչը։
Կատեգորիա:Աստղագիտական գործիքներ Կատեգորիա:Աստղագիտության պատմություն Կատեգորիա:Ժամացույցներ
Ժուպանություն
Ժուպանություն (խորվ. županija), Խորվաթիայի հիմնական վարչական միավորը, կառավարվում է ժուպանի կողմից։ Այժմ Խորվաթիայում կա 21 ժուպանություն, այդ թվում մայրաքաղաք Զագրեբը, որը ևս ունի ժուպանության կարգավիճակ։ Բոսնիա և Հերցեգովինայի խորվաթական բնակչությունը Բոսնիա և Հերցեգովինայի ֆեդերացիայի կանտոնները նույնպես անվանում է ժուպանություն։
Կատեգորիա:Խորվաթիայի վարչական բաժանում
Տարածական պլաններ
Տարածական պլաններ ( - հարթություն, մակարդակ), և կերպարվեստում հարթության վրա (գեղանկար, քանդակ և այլն) պատկերվող տարածությունը բաժանող գոտիներ, որոնց նպատակն է համոզիչ կերպով հաղորդել նրա խորությունը։
Տարածական 1-ին պլանից դեպի խորք փոփոխվում են պատկերվող առարկաների չափերը, ծավալայնությունը, հստակությունը, գույնը։ Պլաների֊ի կառուցման սկզբունքները հեռանկարի տեսության հիման վրա շարունակ մշակվել են։
Կատեգորիա:Կերպարվեստ
Բոլշայա Իգնատովկա
Բոլշայա Իգնատովկա (Большая Игнатовка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Արամ Տեր-Սահակյան
Արամ Վարդգեսի Տեր-Սահակյան, ՀՀ ռազմական գործիչ, ՀՀ ՊՆ ռազմական ոստիկանության վարչության պետ (2010-2011 թթ.), գնդապետ։
Կենսագրություն
Ամուսնացած է, ունի 3 դուստր։
Ալլա Աբդալովա
Ալլա Աբդալովա (Алла Абдалова, իսկական անունը՝ Ալբինա Ալեքսանդրովնա Աբդալովա, Альбина Александровна Абдалова, ), խորհրդային երգչուհի և թատրոնի դերասանուհի։
Լև Լեշչենկոյի առաջին կինը։
Կենսագրություն
Ալլա Աբդալովան ծնվել է 1941 թվականի հունիսի 19-ին։ Ավարտել է Ռուսաստանի թատերական արվեստի ինստիտուտը, որտեղ եղել է Մարիա Մակսակովայի աշակերտուհին։ Մեցցո-սոպրանո Աբդալովան առանձնանում էր իր ցածր, ջերմ հագեցած  տեմբրով։ Ուսման ընթացքում Ալլան՝ «մոխրագույն  աչքերով երգչուհին, վայելուչ կազմվածքով և ոչ խորհրդային պերճաշուքությամբ», համարվում էր օպերետի բաժնի ամենատաղանդավոր ուսանողուհիներից մեկը, ով հանդես էր գալիս օպերային դերերգերում։ Նույն թատերական ինստիտուտում էր սովորում նաև Աբդալովայից երկու տարով փոքր, նրա ապագա ամուսինը՝ Լև Լեշչենկոն։ Նրանք ծանոթացել էին 1964 թվականին կայացած համերգի ընթացքում, որը զուգադիպել էր Հոկտեմբերյան մեծ հեղափոխության տոնակատարությունների հետ։ Մեծ թատրոն ընդունվելու անհաջող փորձից հետո նա ընդունվում է Օպերետի թատրոն։
Երկար ժամանակ նա երգել է Լեոնիդ Ուտյոսովի նվագախմբում։ Աշխատել է նաև «Մոսկոնցերտում»։ Աբդալովան որոշ երգեր կատարել է Լև Լեշչենկոյի հետ միասին, այդ թվում՝ Միությունների տան սյունազարդ դահլիճում ։ Որպես կատարող՝ մասնակցել է Միությունների տան սյունազարդ դահլիճում կայացած Ալեքսանդրա Պախմուտովայի հեղինակային երեկոներին ։
Կրուտոգորե (գյուղ, Լիպեցկի շրջան)
Կրուտոգորե (Крутогорье), գյուղ Ռուսաստանի Լիպեցկի մարզի Լիպեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Լիպեցկի շրջանի բնակավայրեր
Ալլա Աբդալովա
Կենսագրություն
1976 թվականին Լեշչենկոյի հետ ամուսնալուծությունից հետո, Ալլա Աբդալովայի ստեղծագործական գործունեությունը սկսեց անկում ապրել։ Որոշ ժամանակ նա երգում էր եկեղեցական երգչախմբում։ Երգչուհու անհատականության նկատմամբ հետաքրքրությունը նոր բարձրունքների հասավ հեռուստատեսությունում և մամուլում, արդեն 21-րդ դարի երկրորդ տասնամյակի սկզբին՝ հաճախ իր կամքից անկախ Աբդալովան դաձավ դաշնային հեռուստաալիքների մի շարք պատմությունների հերոս և կրկին իր հին տեսահոլովակները հայտնի դարձան YouTube-ում, առաջին հերթին Լեշչենկոյի հետ զուգերգում ։ 2020 թվականի հոկտեմբերի 24-ին նա մասնակցեց «Միլիոնի գաղտնիքը» շոուին։
Անձնական կյանք
Մի քանի տարի տևած հանդիպումներից հետո Ալլան ամուսնացել է Ռուսաստանի թատերական արվեստի ինստիտուտի ուսանող Լև Լեշչենկոյի հետ 5-րդ կուրսում՝ 1966 թվականին, երբ նա արդեն 25 տարեկան էր։ Ինչպես Աբդալովան է հիշում մամուլին տված իր հարցազրույցում, «Լյովայից առաջ ես ընկերներ էի ունեցել, և նա ինձ կույս չստացավ։ Բայց երբեք, ոչ առաջ, ոչ էլ դրանից հետո, ես երբեք այդպես գլուխս չեմ կորցրել»։ Ամուսնությունը տևեց 10 տարի, իսկ ամուսնալուծությունն կատարվեց Աբդալովայի խնդրանքով՝ 1976 թվականին։
Ընտանիքի փլուզման պատճառը, ըստ Աբդալովայի, Լեշչենկոյի նոր սիրավեպն էր Իրինա Բագուդինայի հետ։ Ալլայի խանդը, հյուրախաղերի գրաֆիկի անհամապատասխանությունը, ինչպես նաև բազմաթիվ աբորտները, որոնք Աբդալովան ստիպված էր անել ամուսնության ընթացքում ամուսնու՝ իրենից սերունդ չունենալու ցանկության պատճառով։ Երգչուհին տարիների ընթացքում առանձնահատուկ ու անանցանելի ցավ է ունեցել՝ կապված երկու երկվորյակ տղաների կորստի հետ։
Լեշչենկոյից բաժանվելուց հետո Ալբինա Ալեքսանդրովնան երբեք չի ամուսնացել և երեխաներ չի ունեցել, ինչի համար հետո նա դառնորեն զղջացել է։ Միայնության հետ մեկտեղ, Աբդալովայի կյանք են աստիճանաբար ներխուժել վատ սովորությունները, որոնք սրվում էին ամեն տարի և աննկատելիորեն տանում էին նրան դեպի մարգինալային կյանք։ Սակայն, նա հրաժարվեց Լեշչենկոյի նյութական օգնությունից ։
2015 թվականի դրությամբ Ալբինա Ալեքսանդրովնա Աբդալովան թոշակառու է, թողել է իր մոսկովյան բնակարանը, և ներկայումս բնակվում է գյուղում իր հարազատների հետ։
Ստեղծագործություն
2004 թվականին թողարվել է Audio-CD «Romantic collection. Ретро», որտեղ Աբդալովայի և Լեշչենկոյի կատարմամբ հնչում է «Հին թխկի» երգը։
Արտաքին հղումներ
Կատեգորիա:Ռուս մեցցո-սոպրանոներ Կատեգորիա:Խորհրդային երգչուհիներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս երգիչներ Կատեգորիա:Խորհրդային դերասանուհիներ Կատեգորիա:Ռուս դերասանուհիներ Կատեգորիա:21-րդ դարի դերասանուհիներ Կատեգորիա:20-րդ դարի դերասանուհիներ Կատեգորիա:Թատրոնի դերասանուհիներ
(2930) Էվրիպիդես
(2930) Էվրիպիդես (Euripides), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,782289 ա. մ., առավելագույնը մոտենում է 2,7151 ա. մ. հեռավորության վրա և հեռանում 2,8495 ա. մ. ։ Արեգակի շուրջ մեկ ամբողջական պտույտ է կատարում 1695,13 երկրային օրվա ընթացքում, իր ուղեծրով շարժվելով միջինում 0,212374 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,06° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վահրամ Բաղդասարյան
Վահրամ Վաղինակի Բաղդասարյան, ՀՀ պետական և քաղաքական գործիչ, ՀՀ Ազգային ժողովի նախկին «Հանրապետական» (ՀՀԿ) խմբակցության ղեկավար։
Պարգևներ և կոչումներ
Ամուսնացած է, ունի չորս զավակ։
Ծանոթագրություններ
Կատեգորիա:ԵՊՀ շրջանավարտներ Կատեգորիա:ՀՀԿ անդամներ Կատեգորիա:Հայ քաղաքական գործիչներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:Հանրային հեռուստառադիոընկերության խորհրդի անդամներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:Հայ պետական գործիչներ
Լորիկան
Լորիկան, գյուղ Արևմտյան Հայաստանում, Խարբերդի վիլայեթի Խարբերդի գավառում ։ Գտնվում էր Խարբերդ քաղաքից 45 կմ հյուսիս-արմուտք, սարահարթի վրա։
Բնակչություն
XX դարի սկզբին ուներ 60 տուն բնակիչ։
Պատմամշակութային կառույցներ
Լորիկանից 5 կմ հարավ-արևելք կար եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր
Արգենտինական աուստրալ
Արգենտինական աուստրալ (Austral), Արգենտինայի արժույթ 1985 թվականի հունիսի 15-ից մինչև 1991 թվականի դեկտեմբերի 31-ը։ "1 աուստրալ = 100 սենտավո"
Պատմություն
Աուստրալը ներմուծվել է 1985 թվականի հունիսի 15-ին անվանական արժեքի արդյունքում, որում 1000 հին արգենտինյան պեսոն փոխանակվել է 1 աուստրալով։ Սկզբում պաշտոնական փոխարժեքը սահմանվել է 0,8 ավստրալ 1 ԱՄՆ դոլարի դիմաց։ 1986 թվականի ապրիլի 7-ից տեմպերը սկսել են պարբերաբար նվազել։ 1986 թվականի դեկտեմբերին փոխարժեքը կազմել է 1,257, իսկ 1987 թվականի մայիսին՝ 1,595 աուստրալ 1 դոլարի դիմաց։
Գնաճի արդյունքում արժեզրկված աուստրալը 1992 թվականի հունվարի 1-ին փոխարինվել է փոխարկելի արգենտինական պեսո հարաբերակցությամբ։"10 000 աուստրալ = 1 պեսո։"
Մետաղադրամներ
Մետաղադրամների հատումը և դրանց շրջանառությանը սկսվել է 1985 թվականին։ Աուստրալի միակ հուշադրամը թողարկվել է 1991 թվականին։
Թղթադրամներ
Սկզբում շրջանառության մեջ դրված հին թղթադրամները (պեսո) շրջանառության մեջ են դրվել քառակուսիների տեսքով դրոշմավորմամբ, որոնցում խոշոր թվով նշված էր աուստրալի նոր անվանական արժեքը և դրամական միավորի նոր անվանումը։ Դրանից ներքև այս տեղեկությունը կրկնվում էր տառերով։ Այսպես, 1000 արգենտինական պեսոյի հին թղթադրամի դիմերեսին և դարձրերսին կար կապույտ մակագրություն՝ «A 1 UN AUSTRAL», 5000 պեսո թղթադրամի վրա՝ «A 5 CINCO AUSTRALES», 10,000 պեսո թղթադրամի վրա՝ «А 10 DIEZ AUSTRALES».
Աուստրալ անվանական արժեքով նոր թղթադրամների թողարկումը սկսվել է 1985 թվականի հոկտեմբերի 31-ին։ 1985-1986 թվականներին թողարկվել են 1, 5, 10, 50 և 100 ավստրալ անվանական արժեքներով թղթադրամներ։ Շուտով, գնաճի պատճառով, պետք է թողարկվեին ավելի մեծ անվանական արժեքների թղթադրամներ՝ 1988 թվականին՝ 500 և 1000 աուստրալ, 1989 թվականին՝ 5000, 10,000 և 50,000 աուստրալ, 1990 թվականին՝ 100,000 և 500 000 աուստրալ։ 1989 թվականի 10,000 և 50,000 աուստրալ թղթադրամները և 1990 թվականի 500,000 աուստրալ թղթադրամներն ի սկզբանե պատրաստվել են 1985 թվականին շրջանառությունից հանված պեսոյի նույն անվանական արժեքի հին թղթադրամների վրա տպագրելով  «PESOS» բառը ծածկող աուստրալի նոմինալ արժեքով։ Օրինակ՝
"10 000 պեսո թղթադրամի վրա տպվում էր «A 10 MIL»։"
Այն բանից հետո, երբ աուստրալը շրջանառությունից հանվել էր, ամբողջ աշխարհում, այդ թվում՝ Ռուսաստանում, խարդախության դեպքեր են գրանցել, երբ ավստրալիական դոլարի դիմաց հրամցնում էին ոչ մի արժեք չունեցող պարտատոմսեր ։
Հղումներ
Կատեգորիա:Արգենտինայի տնտեսություն Կատեգորիա:Տարադրամների խորհրդանիշեր Կատեգորիա:Արգենտինայի պատմություն Կատեգորիա:Դրամական միավորներ Կատեգորիա:Դրամագիտություն Կատեգորիա:Արգենտինա Կատեգորիա:Դրամական միավորներ ըստ երկրի Կատեգորիա:Շրջանառությունից հանված դրամներ
Վեսթերնգրունդ
Վեսթերնգրունդ (Westerngrund), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 1920 մարդ (ըստ 2010 թվականի դեկտեմբերի 31-ի) ։ Տարածքը կազմում է 8,95 կմ²։ Պաշտոնական կոդ՝ 09 6 71 159։
Արտաքին հղումներ
Կատեգորիա:Գերմանիայի քաղաքներ
Լաննիոն (կանտոն)
Լաննիոն (Lannion), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Լանյոն օկրուգի մեջ։ Համաձայն 2006 թվականի մարդահամարի կանտոնի բնակչությունը 26454 մարդ էր։ Կանտոնի համարը 2219 է։ Կանտոնում կա 5 կոմունա։
Էմմա Լազարուս
Էմմա Լազարուս (Emma Lazarus, ), հրեական ծագմամբ ամերիկացի գրող և բանաստեղծուհի։
Էմմա Լազարուսը ծնվել է հարուստ ագարակատերի ընտանիքում, որը փախել էր Նոր աշխարհ Պորտուգալիայից ինկվիզիցիայից խույս տալու համար։ Առաջին անգամ իր բանաստեղծությունները հրատարակել է 1866 թ.-ին։ Էմման զբաղվել է նաև թարգմանչությամբ՝ եբրայերեն բանաստեղծությունները թարգմանելով անգլերենի։ Նամակագրական կապեր է ունեցել հայտնի գրողներ Ուոլթ Ուիթմենի, Մարկ Տվենի, Հենրի Լոնգֆելոյի հետ։
Ծանոթագրություններ
Կատեգորիա:Ամերիկացի գրողներ Կատեգորիա:Հրեաներ Կատեգորիա:Ամերիկացի ֆեմինիստ գրողներ Կատեգորիա:Ամերիկացի բանաստեղծներ Կատեգորիա:Ամերիկացի լրագրողներ Կատեգորիա:Հրեա ֆեմինիստներ Կատեգորիա:Ֆեմինիստ գրողներ
Դրախտիկ (գյուղ, Հադրութի շրջան)
Դրախտիկ, համայնք Արցախի Հանրապետության Հադրութի շրջանում։ Տեղակայված է հանրապետության հարավարևելյան հատվածում։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ ։
Աշխարհագրություն
Դրախտիկը Հադրութ շրջկենտրոնից գտնվում է 25 կմ հեռավորության վրա, իսկ մայրաքաղաք Ստեփանակերտից՝ 46 կմ հեռավորության վրա։
Համայնքը լեռնային է, ունի 1615,38 հա տարածք, որից 1292,33 հա գյուղատնտեսական նշանակության, 259,04 հա անտառային հողեր։ Դրախտիկ համայնքի սահմանային գոտով հոսում է Իշխանագետի վտակը։ Համայնքի տարածքում առկա է թվով 1 աղբյուր` «Կրակիչ»։
Պատմություն
Հնում հարևան Մարտունու շրջանի հետ միասին Հադրութի շրջանի մեծ մասը կոչվել է Մյուս Հաբանդ։ Պատմության մեջ Հադրութի շրջանը հայտնի է նաև Դիզակ անունով։
Բնակչություն
Համայնքի բնակչության թվաքանակը 450 մարդ է, կա 117 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Տեսարժան վայրեր
Մասնավորապես շատ են վանքերն ու եկեղեցիները, հին բնակավայրերը ամրոցներն ու աշխարհիկ կառույցները։ Այստեղ գտնվող բազմաթիվ հուշարձանների վրա փորագրված հարյուրավոր քանդակները գավառի պատմության էջերն են, տեղացի հայերի անցյալի և պայքարի վկաները ։
Համայնքի պատմամշակութային հուշարձաններից են՝ Սուրբ Գրիգոր Նարեկացի եկեղեցի (1645), գերեզմանոց (17-18-րդ դարեր), գյուղատեղի (17-18-րդ դարեր), խաչքար (17-18-րդ դարեր), հաշվառված է 17 հուշարձան։
Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 73 աշակերտներ, համայնքն ունի 1 պետական մանկապարտեզ, որտեղ հաճախում են 25 երեխաներ ։
Ծանոթագրություններ
Կատեգորիա:Արցախի Հանրապետության գյուղեր Կատեգորիա:Հադրութի շրջանի բնակավայրեր Կատեգորիա:Ադրբեջանի կողմի բռնազավթված տարածքներ
Վերոնիկա Սամվելյան
Վերոնիկա Մինասի Սամվելյան, հայ դեղաբան։ Բժշկական գիտությունների դոկտոր (1969), պրոֆեսոր (1986):
Կենսագրություն
Վերոնիկա Սամվելյանը ծնվել է 1924 թվականին Երևանում։ 1947 թվականին ավարտել է Երևանի բժշկական ինստիտուտը։ 1965-1998 թվականներին եղել է ՀՀ առողջապահության նախարարության Սրտաբանության ինստիտուտի դեղաբանության և ախտաբանական ֆիզիոլոգիայի լաբորատորիայի վարիչ։ 1998 թվականից բնակվում է Ավստրալիայում։
Աշխատանքները վերաբերում են խոլինոլիտիկ, հակաջղաձգային, տեղային անզգայացնող, հակաառիթմիային ազդեցության նոր դեղանյութերի որոնման խնդիրներին։ Առաջարկել է «Էնտեպալ» սարքը՝ գործնական բժշկության մեջ պարկինսոնիզմի, խոցային հիվանդության և կրծքային հեղձուկի բուժման համար։ Բացահայտել է ՆՕՔԻ-ում սինթեզված դիֆիզոպրոնիլ պատրաստուկի հակաայտուցային ակտիվությունը և անռիթմության բուժման համար կիրառել տրիմեկաին ։
Երկեր
Հեղինակ է 140 գիտական հոդվածների և երկու մենագրության ։
Ծանոթագրություններ
Կատեգորիա:Հայ դեղաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:ՀԽՍՀ պետական մրցանակի դափնեկիրներ
Կրաստաթ
Կրաստաթ (Crastatt), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 199 մարդ, բնակչության խտությունը` 58.70 մարդ/կմ²։ Բնակավայրը զբաղեցնում է 3.39 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 25 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 132 աշխատունակ (15-64 տարեկան) բնակիչ, որոնցից ակտիվ էին 101-ը, իսկ ոչ ակտիվները` 31։ Ակտիվության ցուցանիշը կազմում է 76,5 %։ 101 աշխատունակ մարդկանցից աշխատել է 99 անձ (50 տղամարդ և 49 կին)։ Գործազուրկ են եղել 2 անձ (1 տղամարդ և 1 կին)։ 31 անաշխատունակներից 6-ը եղել են աշակերտներ կամ ուսանողներ, 18-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նոգեիրոսայի ամրոց
Նոգեիրոսայի ամրոց (Castillo de Nogueirosa) կամ Անդրադեի ամրոց (Castillo de los Andrade), միջնադարյան ամրոց է, որ գտնվում են Իսպանիայի Գալիսայի ինքնավար համայնքում (Լա Կորունյա)։
1994 թվականին Իսպանիայի մշակույթի նախարարության կողմից Նոգեիրոսայի ամրոցը ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-51-0008864 գրանցման համարի տակ ։
Կառուցվել է 14-րդ դարում։
Պատկերասրահ
Կատեգորիա:Իսպանիայի ամրոցներ
Լոմատոգոնիում կարինտյան
Լոմատոգոնիում կարինտյան, բոգազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Տարածվածություն
Հայաստանում հանդիպում է Գեղամի (Գեղամի  լեռնաշղթա) և Զանգեզուրի (Որոտան գետի վերնագավառ, Գորիսի շրջակայք և լեռնագագաթ Կապուտջուղ) ֆլորիստիկական շրջաններում։ Տեսակը բացի Հայաստանից հանդիպում է Նախակովկասում, Ադրբեջանում, Եվրոպայում, Սիբիրում, Հյուսիսարևելյան Անատոլիայում, Միջին և Կենտրոնական Ասիայում և Հյուսիսային Ամերիկայում ։
Էկոլոգիա
Աճում է ենթալպյան և ալպյան գոտիներում, ծովի մակարդակից 2600-3300 մ բարձրությունների վրա, ճահճացած և գերխոնավ տեղերում։ Ծաղկում է հունիս-հուլիսին, պտղաբերում՝ օգոստոսին ։
Պահպանություն
Խոցելի տեսակ է։ Հայտնի է չորս պոպուլյացիաներ։ Քանի որ տեսակի հիմնական արեալը գտնվում է Հայաստանի սահմաններից դուրս, հետևաբար սպառնալիքի կատեգորիան նվազեցվել է։ Տեսակին սպառնում է տարածման և բնակության շրջանների նվազում՝ կապված կլիմայի, աճելավայրերի և պայմանների փոփոխության հետ։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը 500 կմ²-ից պակաս է։ Ընդգրկված չէ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիայի հավելվածներում։
Պահպանության միջոցառումներ չեն իրականացվում ։
Ծանոթագրություններ
Կատեգորիա:Խոցելի տեսակներ Կատեգորիա:Ծածկասերմեր Կատեգորիա:Բոգազգիներ Կատեգորիա:ՀՀ Կարմիր գրքում գրանցված բույսեր
Լեհաստանագնդակ
Polandball (թարգմանաբար Լեհաստան-գնդակ), համացանցային մեմ է։ Այն ստեղծվել է 2009 թ. գերմանական Krautchan.net կայքի /int/ բաժնի օգտատերերի կողմից։ Այն կոմիքսի տեսք ունի, որտեղ երկրները նկարվում են որպես գնդակներ։ Գնդակները իրար հետ խոսում են վատ անգլերենով և հումորով մատնանշում ազգային կարծրատիպերը և միջազգային կապերը։ Կոմիկները կոչվում են Polandball կամ countryball/s: Polandball-ի աշխարհում ներկա է նաև Հայաստանը՝ Armeniaball-ը, ինչպես նաև նրա փոքր եղբայրները Karabakhball-ն ու Javakhkball-ը և պատմական Kilikiaball-ը։
Պատմություն
2009 թ. սեպտեմբերին գերմանական Krautchan.net կայքի /int/ բաժնի բրիտանացի օգտատերեր «Falco»-ն MS Paint-ով ստեղծում է առաջին կոմիքսը նույն բաժնի լեհ օգտատեր «Wojak»-ի հետ կատակելու համար։ Այս միջադեպից հետո Polandball-ի կոմիքսները սկսում են նկարել ռուս օգտատերերը
Մեմը համաշխարհային ճանաչում ստացավ 2010 թ. Լեհական Օդային ուժերի Tu-154-ի վթարից հետո, որի պատճառով զոհվեց Լեհաստանի նախագահ Լեխ Կաչինսկին ։
Կոմիքսի թեմաները
Polandball-ի նկարագրություն կարելի է գտնել reddit կայքի /r/polandball ենթաբաժնում՝ «Մկնիկով նկարված կոմիքսներ, որտեղ գնդակները ներկայացնում են երկրներ։ Նրանք հումորով ներկայացնում են ազգային կարծրատիպերը և միջազգային դրամատիկ դիպլոմատիկ հարաբերություններ։ Polandball-ը իր մեջ պարունակում է՝ պատմություն, աշխարհագրություն, վատ անգլերենի իմացություն և թերարժեքության կոմպլեքս»։
Գնդակները իրար հետ խոսում են յուրահատուկ անգլերենով։ Լեհաստանի գնդակի գույները միշտ միտումնավոր թարս են նկարվում և կարմիրը միշտ վերևում է լինում ։
Polandball-ի աշխարհում առկա են «Քյաբաբ» (Kebab/s) երկրներ, դրանք են՝ արաբական և թուրքական երկրները, ներառյալ Թուրքիան և Ադրբեջանը։ Եվ կան նաև «Քյաբաբ հեռացնողներ» (Kebab Removers) Որոնց կազմի մեջ են մտնում, Հայաստանը, Արցախը, Հունաստանը, Սերբիան, Կիպրոսը և այլն։
Կայքեր
Կատեգորիա:Համացանց
Կոշարսկոե (ավան, Բուրինի շրջան)
Կոշարսկոե (Кошарське), ավան Ուկրաինայի Սումիի մարզի Բուրինի շրջանում։
2001 թվականի տվյալներով Կոշարսկոե ավանում բնակվում էր 108 մարդ։
Դևլեթ Բահչելի
Դևլեթ Բահչելի (Devlet Bahçeli; ), թուրք աջ ծայրահեղական քաղաքական գործիչ, Ազգայնական շարժման կուսակցության առաջնորդ։ Դևլեթ Բահչելին կուսակցության նախկին առաջնորդ Ալփարսլան Թյուրքեշի հետնորդն է։ Բյուլենտ Էջևիտի կառավարության ժամանակ եղել է Թուրքիայի փոխվարչապետ 1999—2002 թվականներին։ Թուրքիայի Ազգային մեծ ժողովի պատգամավոր։ Համարվում է նաև ծայրահեղական Բոզկուրտ շարժման առաջնորդ։
Քաղաքական կուրսը
Դևլեթ Բահչելիի գլխավորությամբ ԱՇԿ-ն ենթարկվել է էվոլյուցիոն փոփոխությունների։ Նոր առաջնորդը փորձել է փոփոխել ծայրահեղական «Գորշ գայլերի» կամ բոզկուրտի իմիջը։ Բոզկուրտը մշտապես ունեցել է ընդգծված հակակոմունիստական ուղղվածություն։
Կոմունիզմի անկումից հետո ԱՇԿ-ում հակակոմունիստական տրամադրությունները մարեցին։ Առաջին պլան մղվեցին ազգային միասնության և ամբողջականության գաղափարները։ Բահչելին այդքան էլ դրական չի վերաբերում Թուրքիայի ԵՄ անդամակցության հարցին։ Ունի թշնամական տրամադրվածություն Քրդական բանվորական կուսակցության նկատմամբ։ 1999 թվականին Աբդուլլահ Օջալանի ձերբակալությունից հետո, Բահչելին պահանջեց մահապատժի ենթարկել նրան։
Բահչելին և նրա կուսակցությունը խստորեն քննադատում են Ռեջեփ Թայիփ Էրդողանի քաղաքական կուրսը՝ մեղադրելով նրան ավելի քիչ մասնակցության համար Արաբական գարնան ժամանակ։ Բահչելին հավանություն է տալիս Ֆեթուլլահ Գյուլենի հայացքներին ։